*Amikor pedig Jézus észrevette, hogy érte akarnak jönni, és el akarják ragadni, hogy királlyá tegyék, visszavonult ismét a hegyre egymagában.*  (Jn6,15)

Valahol talán érthető az emberek szándéka. Gondoljuk csak el: nem kell dolgozni, de van mit enni. Csak hallgatom a tanítását és ezért cserébe még ingyen ételt is kapok. Annyira nem rossz kilátás.

A helyzet azonban az mutatja, Jézus nem akar ezen a módon király lenni. Sőt, a munkavégzés ellen sincs kifogása, Messiási működése előtt Ő is ily módon élte életét.

Jézus azért jött a földre, hogy az egész föld királya legyen, ne csak a zsidók királya. Az ehhez vezető Jézusi út a kereszt volt. Ezért nem akarja Jézus, hogy most királlyá tegyék. A megoldás számára az volt, hogy elment a hegyre egyedül, imádkozni. Nincs olyan élethelyzet amiben ne tudnánk imádkozni! *Vadon Gyula*